**Pripomoček za pripravo drugega pisma**

Ljubljana, x. xx. 20xx

Naslov prejemnika pisma

Spoštovani!

Veseli smo Vašega odziva, da ste pripravljeni kot partnerska organizacija skupaj z nami izpeljati zgledovalni obisk v vaši organizaciji, ki bo obravnaval vprašanja \_\_\_\_\_\_\_\_\_\_\_\_\_\_\_\_\_\_\_\_ . Zgledovalni obisk je predviden

xx. xx 20xx s pričetkom ob 9. uri na LU \_\_\_\_\_ / srednji šoli \_\_\_\_, Ljubljana, Šmartinska 134 a in vas prosimo za dokončno potrditev navedenega termina.

Povedali smo Vam že, da izvedba zgledovanja sodi v okvir projekta Ponudimo odraslim kakovostno izobraževanje, ki ga izvajamo na LU \_\_\_\_ / srednji šoli \_\_\_\_, ob strokovni podpori Andragoškega centra Slovenije. Z izmenjavo informacij, mnenj in dobrih praks želimo še dodatno osvetliti probleme, ki smo jih zaznali v praksi izobraževanja odraslih v naši organizaciji, da bi na tej podlagi lahko predlagali morebitne drugačne rešitve, a pomočjo katerih bi skupaj izboljševali kakovost našega delovanja. Predvideni neposredni učinek zgledovalnega obiska bo sprememba oz. izboljšanje pogojev za delo v naši izobraževalni organizaciji na področju \_\_\_\_\_\_\_\_\_.

Temeljno pozornost v razpravi na zgledovalnem obisku bomo namenili vprašanjem načrtovanja stalnega strokovnega spopolnjevanja vaših učiteljev, kako vi skrbite za stalno strokovno spopolnjevanje učiteljev, ali skrbi za načrtovanje strokovnega spopolnjevanja učitelj sam ali se potrebe po usposabljanju v vaši organizaciji zbirajo na enem mestu ter v kakšni obliki.

To je nekaj izhodišč, ki bodo podlaga za naš razgovor. Zgledovalni obisk bo potekal strukturirano po vprašanjih, ki smo jih v zvezi z zgoraj opisanimi problemi pripravili na LU \_\_\_\_\_\_ / srednji šoli \_\_\_\_\_\_ in niso povsem identična kot zgornja, so pa z njimi vsebinsko povezana. Vprašanja vam bomo poslali vnaprej. Prosimo vas, če so lahko na zgledovalnem obisku prisotne osebe, ki se pri vas na kakršenkoli način ukvarjajo z načrtovanjem stalnega strokovnega spopolnjevanja vaših učiteljev, saj bodo lahko glede na njihovo delo, znanje in izkušnje nedvomno povedali marsikaj zanimivega in tehtnega.

Predvidevamo, da bo zgledovalni obisk trajal okrog 4 ure. V prilogi prilagamo tudi seznam naših predstavnikov, ki se bodo udeležili zgledovalnega obiska v vaši organizaciji, tako da boste seznanjeni, kdo bodo Vaši sogovorniki.

Radi bi Vas vnaprej obvestili, da želimo pogovor na zgledovalnem obisku snemati, ker želimo, da se vse misli zabeležijo. Seveda pa bomo Vaše misli in navedbe v nadaljevanju uporabili brez identifikacijskih podatkov. Zato vas prosimo za vaše predhodno privoljenje glede snemanja oz. da nam sporočite, če imate kakršnekoli pomisleke.

Vljudno Vas prosimo, da nas po elektronskem naslovu \_\_\_\_\_\_\_\_\_@\_\_\_\_\_\_ obvestite, o morebitnih razlogih, da se zgledovalnega obiska kdo izmed ključnih oseb ne bi mogel udeležiti ali če imate še kakšna dodatna vprašanja. Za pripravo na zgledovalni obisk vas prosimo, da nam na vpogled posredujete nekaj vaše dokumentacije, ki se nanaša na vaše delo v povezavi z načrtovanjem stalnega strokovnega spopolnjevanja učiteljev.

Seveda pa upamo, da se vidimo in se že vnaprej veselimo zanimive razprave! Verjamemo, da bo Vaše dobro poznavanje obravnavane problematike kakovostno obogatilo naša skupna razmišljanja.

Lepo pozdravljeni!

 Za skupino za izpeljavo zgledovanja

 \_\_\_\_\_\_\_\_\_\_\_\_\_\_\_\_\_\_\_

Priloga:

* Seznam udeležencev zgledovalnega obiska